वहीं, इनेलो के बारे में हुड्डा ने कहा कि यह दल सतलुज यमुना लिंक नहर (एसवाइएल) के नाम पर प्रदेश की जनता को गुमराह करने में लगी हुई है। जनता को गुमराह करने के लिए जेल भरो आंदोलन चलाया जा रहा है, जबकि आज तक इनेलो का एक भी नेता एसवाइएल मामले को लेकर जेल में नहीं गया है। इनेलो और भाजपा मिलकर कार्य कर रहे हैं और इनेलो अपने अस्तित्व की लड़ाई लड़ रही है। इस मौके पर उनके साथ पूर्व मंत्री परमवीर सिंह विधायक शकुंतला खटक प्रो. वीरेंद्र सिंह, रवि लाम्बा, रघुवीर सिंह सुरेंद्र लितानी, रणधीर सिंह, सज्जन नंबरदार सहित कई नेता मौजूद रहे।